- Scandal uriaş înainte de Dinamo – UTA, cu fanii dinamovişti şi cei de la CSA Steaua în prim plan
- Elias Bucurică, liderul celor din PCH, a avut cuvinte greu de reprodus la adresa jurnaliştilor
Scandal uriaş înainte de Dinamo – UTA, cu fanii dinamovişti şi cei de la CSA Steaua în prim plan. Elias Bucurică, liderul celor din PCH, a avut cuvinte greu de reprodus la adresa jurnaliştilor.
Elias Bucurică i-a înjurat pe jurnaliştii prezenţi la meci, dar şi un mesaj jignitor la adresa fanilor veniţi de la Arad.
Scandal uriaş înainte de Dinamo – UTA
"Țăranilor, ați ajuns la București?!", le-a strigat Elias Bucurică fanilor celor de la UTA, conform gsp.ro. La meci au ajuns şi ultraşii care susţin CSA Steaua. Aceştia sunt înfrăţiţi cu fanii celor de la UTA. Jandarmii au intervenit pentru ca lucrurile să nu degenereze şi au dat cu gaze lacrimogene.
Pe drumul spre Bucureşti, ultraşii de la UTA au avut un conflict violent cu fanii de la Universitatea Cluj. Incidentul şocant a fost confirmat de Jandarmerie.
"Am avut o intervenție pentru aplanarea unui conflict pe raza localității Dedulești. Galeria celor de la UTA și U Cluj tranzitau prin aceeași zonă și s-au întâlnit exact la Dedulești.
Au provocat un mic conflict. Jandarmii împreună cu polițiștii au intervenit însă prompt și am reușit să oprim escaladarea conflictului. Nu au fost pagube materiale și nu a avut nimeni nevoie de îngrijiri medicale.
Pe baza imaginilor vom lua măsurile care se impun. Erau cu un microbuz și un autocar. Noi deja am comunicat către București și vom lua măsuri și pentru drumul de întoarcere.
Suporterii vor fi însoțiți pe toată raza județelor pe tot parcursul drumului de întoarcere. Suporterii riscă amenzi. Vom stabili în urma imaginilor surprinse pe camere", se arată în anunțul Jandarmeriei, citat de fanatik.ro.
UTA are nevoie de victorie în meciul cu Dinamo pentru a putea spera la un loc în playoff. De cealaltă parte, Universiatea Cluj e la mâna ei şi o victorie îi asigură prezenţa în primele şase echipe din Liga 1.